1. Έκθεση προόδου 2010 για την Τουρκία (
Ria Oomen-Ruijten
(EN) Κύριε Πρόεδρε, θα ήθελα να ανακοινώσω τα εξής. Κατέληξα σε συμφωνία με τους σκιώδεις εισηγητές σχετικά με την προφορική τροπολογία μου στην παράγραφο 18. Αυτό σημαίνει ότι η τροπολογία 26 στην παράγραφο 18 θα αποσυρθεί από την κ. Flautre. Ως εκ τούτου, συνιστώ στην Ομάδα μου να ψηφίσει υπέρ της τροπολογίας 29 σε αυτήν την παράγραφο.
Ria Oomen-Ruijten
(EN) Κύριε Πρόεδρε, έχω να προσθέσω μια προφορική τροπολογία στην παράγραφο 18: "εκφράζει την ανησυχία του για την έλλειψη προόδου όσον αφορά τις έρευνες αυτές και σημειώνει ότι η πρόσφατη κράτηση γνωστών δημοσιογράφων όπως οι Nedim Şener και Ahmet Şık μπορεί να οδηγήσει σε απώλεια αξιοπιστίας αυτών των δικαστικών διαδικασιών, οι οποίες, αντιθέτως, θα έπρεπε να ενισχύουν τη δημοκρατία".
